افغانستان ده سپتامبر آییده بولیب اوتگن جمهوررئیسلیک سیلاوی آرتیدن بحث و مناظره لر دوام ایترایکن, بوگون پایتخت کابل ده ایککی فرقلی تحلیف مراسمی بولیب اوتدی.
اوتگن آیده اعلان قیلینگن نتیجه گه کوره, محمد اشرف غنی نینگ 50,64 و رقیبی عبدالله عبدالله نینگ 39,5 فایز رای آلگن لیگی بیلدیریلگن ایدی.
شونده ی قیلیب افغانستان ایرکین سیلاو کمیسیونی محمد اشرف غنی نینگ اوشبو سیلاو نتیجه سیده جمهوررئیس ایتیب سیلنگن لیگی نی بیلدیرگن ایدی.
ایرکین سیلاو کمیسیونی تامانیدن اعلان قیلینگن نتیجه گه کوره جمهوررئیس ایتیب سیلنگن محمد اشرف غنی ارگ ده بولیب اوتگن تحلیف مراسمی بیلن اوز وظیفه سی گه باشله دی.
غنی نینگ صحبتی جریانیده ایککی انفجار سیسی ایشیتیلدی.
سیلاو نتیجه لری نی تن آلمه گن و اوزی نی جمهوررئیس اعلان ایتگن عبدالله عبدالله اوچون هم کابل ده تحلیف مراسمی ترتیب لندی.
عبدالله, خوددی شوو ییر نینگ اوزیده قیلگن صحبتیده, خلیلزاد واسطه چیلیگی بیلن امریکا و طالبان اورته سیده بولگن کیلیشوو نی تنقید ایترایکن, افغانستان ده گی امریکالیک حربی لر سانی نینگ کمیتریلیشی بیلن علاقه لی اوشبو کیلیشوو نینگ "موفقیت سیز بیر کیلیشوو" دن عبارت ایکن لیگی نی معلوم قیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
